open-index/open-wikipedia-markdown huggingface dataset:
Distriktet Waidhofen an der Thaya

**Distriktet Waidhofen an der Thaya** er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 669 km², med 26&nbsp;000 ibuarar (2018). Byen Waidhofen er administrasjonssenter for distriktet. I nord grensar distriktet mot Morava i Tsjekkia.

## Kommuneskipnaden
Distriktet omfattar 15 kommunar, av dei 3 bykommunar og 10 såkalla 'Marktgemeide'.

* Dietmanns
* Dobersberg
* Gastern
* Gross-Siegharts
* Karlstein an der Thaya
* Kautzen
* Ludweis-Aigen
* Pfaffenschlag bei Waidhofen
* Raabs an der Thaya
* Thaya
* Vitis
* Waidhofen an der Thaya
* Waidhofen an der Thaya-Land
* Waldkirchen an der Thaya
* Windigsteig

## Kjelder

**Denne artikkelen bygger på «[[:de:Bezirk Waidhofen an der Thaya|Bezirk Waidhofen an der Thaya]]» frå ,  den 3. desember 2018.*
Stig Eikaas

**Stig Eikaas** () er ein norsk bilethoggar. Han er son av Ludvig Eikaas. Eikaas har laga offentlege skulpturar av ulike personar som Oddvar Torsheim, Oddbjørn Hjelmeset, Gjest Baardsen, Audun Hugleikson og kong Sverre.

## Kjelder
Løva frå Nemea

**Løva frå Nemea**, eller *Den nemeiske løva* (gresk Νεμέος λέων, *Neméos léōn*, latin *Leo Nemeaeus*) var eit grusamt monster i gresk mytologi. Løva, som levde i Nemea på Peloponnes, vart rekna for å vera avkom av Tyfon og Ekhidna, som så mange andre monster, men nokre segner fortel òg at løva fall ned frå månen, og var barn av Zevs og Selene. Opphavet er òg tidvis omtalt som Orthos, ein frykteleg hund med to hovud som vakta kjempa Geryons tamdyr.

Det første av dei tolv storverka til Herakles var å drepa løva og koma attende med skinnet hennar. Løven hadde terrorisert områda rundt Nemea, og hadde så tjukt skinn at våpen ikkje kunne trenga gjennom det. Sidan ingen våpen verkte, drap Herakles løva ved å køyra armen ned i halsen på henne slik at ho vart kvelt. Gudinna Athene rådde Herakles til å bruka ei av løveklørn til å flå dyret med, ettersom vanlege reiskapar ikkje dugde. Klørne var skarpare enn noko sverd og kunne rispa einkvar rustning. Seinare brukte Herakles løveskinnet som rustning. 

Den nemeiske løva vart så send opp på himmelen som stjerneteiknet Løva.

I dag er løver ikkje ein del av gresk fauna. Asiatisk løver var tidleg ein del av dyrelivet i søraustlege Europa. Ifølgje den antikke historikaren Herodot var det løver i Hellas i antikken, men rundt 100 f.Kr. var dei vorte utrydda.
## Sjå òg
*Dyrekrinsen
## Referansar

**Denne artikkelen bygger på [[:nb:Løven fra Nemea|Løven fra Nemea]] fra Wikipedia på bokmål 2. desember 2018*
Jokerman

**«Jokerman»** er ein song av Bob Dylan som var opningssporet på albumet *[[Infidels]]*. Songen vart spelt inn 14. april 1983, og kom ut på singel 1. juni 1984, med eit konsertopptak av «Isis» frå filmen *[[Renaldo and Clara]]* som B-side. 

Songen er òg gjeven ut på fleire samleplater av Dylan, som *[[Bob Dylan's Greatest Hits Volume 3]]*, ''The Best of Bob Dylan'', ''The Essential Bob Dylan'' og luksusutgåva av ''Dylan''.

## Bakgrunn
Songen har fleire bibelske bilete og har blitt analysert som ein politisk metafor. I eit intervju i 1984 med Kurt Loder for *[[Rolling Stone]]* forklarte Bob Dylan inspirasjonen hans til songen: «Meg og ein annan kar har ein båt i Karibia. 'Jokerman' kom til meg på dei øyane. Dei er særs mystiske. Formene der, og skuggane, verkar så gamle. Songen var på ein måte inspirert av desse andene dei kallar *jumbis*.»

Den 27. mars 1984 vart det sleppt ein musikkvideo for «Jokerman», regissert av Larry Sloman og George Lois. Videoen syner konsertopptak av Dylan under refrenga, men er elles illustrert av fotografi av personar som Dylan, Adolf Hitler og Muhammad Ali, og måleri av kunstnarar som Hieronymus Bosch, Francisco Goya og Albrecht Dürer, med teksten til songen oppå.

Dylan framførte òg songen på The David Letterman Show, akkompagnert av The Plugz. I følgje den offisielle nettsida til Dylan, er songen blitt framført over 150 gonger på konsertane hans.

### Medverkande
I tillegg til Dylan spelar Mark Knopfler og Mick Taylor gitar på songen, Alan Clark er på klaverinstrument, Robbie Shakespeare på bass og Sly Dunbar på trommer. Perkusjonen vert spelt av Sammy Figueroa og vart seinare lagt til sporet. 

## Mottaking
Som singel gjorde «Jokerman» det dårleg, men songen fekk god kritikk. ''The Telegraph'' kåra «Jokerman» til den fjerde beste songen til Dylan, medan lesarane i *Rolling Stone* kåra songen ti ein av dei beste Dylan-songane etter 1960-åra og magasinet kalla han «ein glimrande seks minuttar lang melodi om ein vridd figur». *Rolling Stone* rangerte «Jokerman» på 46. plassen over dei 100 beste Dylan-songane. Som gjesteskribent for *Rolling Stone* skreiv Chris Martin frå Coldplay ei hyllest til «Jokerman» som sa «Korleis kan denne karen ha ein song som kjem frå denne andre verda, og likevel vere så glimrande?» 

### Andre versjonar
Built to Spill spelte inn songen hyllestalbumet til Dylan, *[[Bob Dylan in the 80s: Volume One]]*. Han vart òg spelt av Eliza Gilkyson i 2007 på albumet hennar *Your Town Tonight* og var med i skodespelet ''Girl from the North Country''.

## Kjelder

**Denne artikkelen bygger på «[[:en:Jokerman|Jokerman]]» frå ,  den 3. desember 2018.* 
*** oppgav desse kjeldene:*
Skjersjøelva

**Skjersjøelva**, som òg vert kalla *Skjærsjøelva*, er den 2,8 kilometer lange elva sørover frå Skjersjøen i Nordmarka i Oslo ned til Maridalsvannet i Oslo. I heile lengda ligg elva innanfor Maridalen landskapsvernområde, og er dessutan omfatta av dei drikkevassrestriksjonane som gjeld for Maridalsvannet og Skjersjøen, mellom anna forbodet mot fisking og bading.

På vestsida av elva kan ein framleis sjå store steinmurar etter Kamphaugsaga, ei oppgangssag som vart bygd på 1600-talet. På austsida går det ei nedgrave røyrgate frå Skjersjøen til Hammeren kraftstasjon attmed elva nede ved Maridalsvannet. Dette kraftverket vart sett i drift i året 1900, og er det fyrste kommunale vasskraftverket som leverte straum til Oslo by, og det eldste i Noreg som framleis er i drift. Der kraftverket ligg, låg det i tida mellom 1793 og 1872 ein vassdreven stongjarnhammar som truleg har gjeve namn til denne staden, Hammeren.

## Tømmerfløytinga i elva
I Skjærsjøelva har det vore tømmerfløyting fram til på 1960-talet. Elva var ei strekning av det vestre fløytingsvassdraget som byrja inne ved Pershusvannet, Sinnera og Fidlingen i Nordmarka.  For å lette tømmerfløytinga i elva, vart det på 1890-talet bygd store murar av steinblokker lagsetter breidda på dei vanskelegaste stadene, og skåttbruer og skåveggar av tømmer i elva. Det var særleg oppsvinget i sagbruksverksemda sist på 1800-talet som fekk til det å verte lønsamt å byggje desse store fløytingsanlegga i elva, som imponerer den dag i dag, ikkje minst når ein tek omsyn til kva reiskap ein hadde å hjelpe seg med i dei tidene. Elva har fem fossar som alle er innebygd med store murar, og det har skjedd at tømmeret kom med så stor kraft under fløytinga at murane vart skada eller rivne ned. Dei innretningane i elva som er bygde av stein er framleis å sjå, medan dei av tømmer er rotna vekk for det meste, og finst berre her og der som nokre leivningar.

Mange av demningane i Nordmarka vart òg bygde om og modernisert ikring hundrårskiftet 1800-1900.

## Kjelder
*Maridalens Venner: Tømmerfløting i Skjærsjøelva
*Skiforeningens Markadatabase: Skjærsjøelva (med kart og fotografi)
Sweetheart Like You

**«Sweetheart Like You»** er ein song av Bob Dylan som kom ut i 1983 på albumet *[[Infidels]]*. Songen vart spelt inn 18. april 1983 og kom ut på singel i desember 1983 med «Union Sundown» som B-side.

«Sweetheart Like You» nådde 55. plassen på Billboard Hot 100 den 28. januar 1984, og låg på lista i totalt ni veker. Songen gjekk òg inn på ARIA-lista i Australia, der han nådde 74. plassen. 

Det vart laga musikkvideo til songen med Steve Ripley og Carla Olson. Fram til no (2018) har Dylan aldri spelt songen på konsert.

## Medverkande
I tillegg til Dylan spelar Mark Knopfler og Mick Taylor gitar på songen, Alan Clark spelar klaverinstrument, Robbie Shakespeare er på bass og Sly Dunbar spelar trommer.

## Mottaking
*[[Rolling Stone]]* rangerte songen på 75. plassen på lista si over dei 100 beste Bob Dylan-songane, og kåra songen til ein av dei beste songane hans frå 1980-åra. Dei omtalte songen som «den typen kjærleikssong som berre Bob Dylan kan skrive».

Songen fekk kritikk for tekstlinja «a woman like you should be at home/That's where you belong» («ei kvinne som deg skulle vore heime/Det er der du høyrer til») I samanheng med resten av teksten er det klart at det er ei kvinne som går på gata og som Dylan syng heller burde vere heime.

### Andre versjonar
Craig Finn frå The Hold Steady spelte inn songen på hyllestalbumet *[[Bob Dylan in the 80s: Volume One]]*. Songen er òg blitt spelt av artistar som Rod Stewart, på albumet*[[A Spanner in the Works]]*. Songen er med i skodespelet ''Girl from the North Country''.

## Kjelder

**Denne artikkelen bygger på «[[:en:Sweetheart Like You|Sweetheart Like You]]» frå ,  den 3. desember 2018.* 
*** oppgav desse kjeldene:*
Sly Dunbar

**Lowell «Sly» Fillmore Dunbar** () var ein jamaicansk trommeslagar som var best kjend som eine halvparten i den jamaicanske rytmeseksjonen og reggaeproduksjonsduoen Sly and Robbie.

## Biografi
Dunbar byrja å spele som 15-åring i bandet The Yardbrooms. Den første innspelinga han deltok på var på Dave and Ansell Collins-albumet *Double Barrel*. Dunbar vart med i eit band med Ansell Collins kalla Skin, Flesh and Bones.

I 1972 møtte Dunbar Robbie Shakespeare og dei vart vener. Shakespeare var då bassgitarist for The Hippy Boys. Shakespeare føreslo Dunbar for Bunny Lee som ein mogeleg trommeslagar for The Aggrovators. Dunbar og Shakespeare fortsette å spele saman. Dei arbeidde med Peter Tosh og bandet hans fram til 1981, og spelte på fem album.

Dunbar og Shakespeare skipa plateselskapet Taxi Records i 1980. Her gav dei ut plater med mange internasjonale artistar, som Black Uhuru, Chaka Demus and Pliers, Ini Kamoze, Beenie Man og Red Dragon.

Dunbar spelte i The Aggrovators for Bunny Lee, The Upsetters for Lee Perry, The Revolutionaries for Joseph Hoo Kim og spelte i lag med Barry O'Hare i 1990-åra.

Dunbar spelte trommer på fleire kjende innspelingar produserte av Lee Perry inkludert «Night Doctor», Junior Murvin sin «Police and Thieves» og Bob Marley sin «Punky Reggae Party».

Sly and Robbie selte òg på Bob Dylan-albuma *[[Infidels]]* og *[[Empire Burlesque]]*. Andre artistar dei spelte for var mellom andre Grace Jones (tre album), Herbie Hancock, Joe Cocker, Serge Gainsbourg og The Rolling Stones.

I 1979 sa Brian Eno om Sly Dunbar: «Når du kjøper ei reggaeplate, er det 90&nbsp;% sjanse for at Sly Dunbar speler trommer. Du får inntrykk av at Dunbar var lenkja til ein stol i studio på Jamaica ein stad, men i røynda er det trommestilen hans som er så interessant, at stilen vert nytta om att og om att.»

## Kjelder

**Denne artikkelen bygger på «[[:en:Sly Dunbar|Sly Dunbar]]» frå , den 3. desember 2018.* 
*** oppgav desse kjeldene:*


## Bakgrunnsstoff

*Sly Dunbar på Drummerworld.com
Sic transit gloria mundi

**Sic transit gloria mundi** er eit latinsk uttrykk som tyder 'slik forgår verdas herlegdom'. Det er opningsorda i ein hymne som har vore brukt ved pavekroningar sidan mellomalderen.

## Kjelder
Jack Fjeldstad

**Jack Fjeldstad** () var ein norsk skodespelar og sceneinstruktør. Han er framom alt kjend for hovudrolla i filmen *Ni liv* frå 1957.

Fjeldstad debuterte i 1939 på Søilen Teater i Oslo. I tida 1942-50 var han i kortare tidsrom tilsett både ved Carl Johan Teatret, Stavanger Teater og Det Norske Teatret. Sidan arbeidde han 1952-59 ved Folketeatret, 1960-62 ved Nationaltheatret og 1962–86 ved Det Norske Teatret, alle saman i Oslo.

Fjeldstad hadde sentrale roller i *Pygmalion*, *[[Vildanden]]*, *Frøken Julie* og *[[Trost i taklampa]]*. I 1975 fekk han Kritikarprisen for tittelrolla i *Vaktmeisteren* av Harold Pinter. Han utmerkte seg i nær sagt alle slags dramatiske stykke, i komediar og likso vel som i verk med tragiske figurar og stolte karakterar. Fjeldstad spelte i over 30 spelefilmar. Av desse peikar rolla som Jan Baalsrud i Arne Skouen sin film, *Ni liv*, seg ut. 

Til Fjeldstads viktigaste instruktørarbeid høyrer *Andorra* av Max Frisch, *Myrfolket* av Wole Soyinka og *Kristina* av Kåre Holt,  den siste til 1100-årsjubileet for byen Tønsberg.

## Kjelder
*Jack Fjeldstad i Store norske leksikon
Handball-EM 2014 for menn

**Europameisterskapen i handball 2014 for menn**, den 11. i rekka, vart avvikla i dagane frå 12. til 26. januar 2014 i Danmark. 16 land deltok i turneringa: Austerrike, Danmark, Frankrike, Island, Kroatia, Kviterussland, Makedonia, Montenegro, Noreg, Polen, Russland, Serbia, Spania, Sverige, Tsjekkia og Ungarn. Noregs lag rauk ut etter innleiingsrunda og enda på 14. plass.

### Gull, sølv og bronse
Frankrike vann EM-gull for tredje gong etter finalesiger 41-32 mot Danmark. Frankrike sine mål kom frå Michaël Guigou (10), Valentin Porte (9), Luc Abalo (7), Daniel Narcisse (6), Nikola Karabatić (5), Alix Kévynn Nyokas (2) og Cédric Sorhaindo (2), Thierry Omeyer stod i mål. Med 9 nettkjenningar vart Mikkel Hansen dansk toppskårar i finalen. Spania kapra bronseplassen ved å vinne mot Kroatia med 29 mot 28 mål.

## Arenaar

## Gruppespelet
### Gruppe A



---------

--------

--------------

### Gruppe B



---------

--------

---------

### Gruppe C



---------

----------

----------

### Gruppe D



----------

----------

------------

## Mellomrunden
### Gruppe I



--------

--------

--------

### Gruppe II



--------

---------

---------

## Sluttspelet
### Kamp om 5.-plass

### Semifinalar

-------

### Bronsefinale

### EM-finalen

## Kjelder
Peggi Blu

**Peggi Blu** (Blue)  er ein USA-amerikansk skodespelar, songar og vokallærar. I 1986 var ho vinnar av *Star Search Grand Champion (kvinnelege vokalist)*. Ho har arbeidd som vokallærar i American Idol i fleire år.

Ho har vore mykje nytta som korvokalist og byrja i 1973 med Archie Shepp og songen «Rest Enough (Song To Mother)». I 1970-åra arbeidde ho med artistar som Elkie Brooks, Esther Phillips og Minister Louis Farrakhan, og i 1980 fekk ho den første store kontrakten sin med MCA Records. Ho gav ut albumet *I Got Love* med hitten «Dancing in the Streets» (63. plassen på Billboard Dance Music/Club Play Single).

## Utvald diskografi

* 1973 Archie Schepp-*The Cry Of My People*
* 1974 Lou Courtney-*I'm In Need Of Love*
* 1976 Esther Phillips med Beck-*For All We Know*
* 1977 Elkie Brooks-Two Days Away
* 1980 Minister Louis Farrakhan-*Heed The Call Y'all*
* 1980 Forskjellige artistar- *Fame*
* 1982 Stephanie Mills-*Tantalizingly Hot*
* 1983 The Weather Girls- Success
* 1983 Stephanie Mills- Merciless
* 1985 Bob Dylan- Empire Burlesque
* 1985 Robin Clark-*Surrender*
* 1986 Forskjellige artistar – *Star Search The Winners Album*
* 1986 Brian Setzer-The Knife Feels Like Justice
* 1986 Bob Dylan-Knocked Out Loaded
* 1987 Ronee Martin-*Sensation*
* 1988 Barbra Streisand-Till I Loved You 
* 1988 Bob Dylan-Down In The Groove
* 1989 The Manhattans-*Sweet Talk*
* 1989 Quincy Jones-Back On The Block
* 1989 Tracy Chapman-Crossroads
* 1989 Forskjellige artistar-*Urban Cruising* (duett med Bert Robinson)
* 1989 Bianca-*Forever*
* 1990 Thelma Houston-*Throw You Down*
* 1990 Kylie Minogue-Rhythm Of Love
* 1990 Laura Branigan-Laura Branigan
* 1992 Leonard Cohen-*[[The Future]]*
* 1992 Forskjellige artistar-*Expansions Soul Sauce Vol. 1* (Love Is The Magic)
* 1993 Young M.C.-*What's The Flavor?*
* 1993 Sonya Barry-*The World Is Like A Shadow*
* 1995 Melissa Manchester-*If My Heart Had Wings*
* 1996 Christopher Young-*Set It Off* (Original Motion Picture Score)
* 1999 Forskjellige artistar-*Vibrafinger*
* 2002 Young M.C.-*Engage The Enzyme*
* 2004 Ron Dante-*Saturday Night Blast*
* 2010 Forskjellige artistar-*Christmas At Sedsoul* (The Christmas Song)
* 2010 Cool Million- *Back For More* (I See You)
* 2012 Cool Million- *III* (When We Loved & What About You)

## Eigne album

* 1980 *I Got Love* (MCA Records)
* 1987 *Blu Blowin* (Capitol Records)
* 2002 *Livin' On Love* (Expansions)

## Kjelder

**Denne artikkelen bygger på «[[:en:Peggi Blu|Peggi Blu]]» frå ,  den 3. desember 2018.* 
*** oppgav desse kjeldene:*

## Bakgrunnsstoff
* 
*
Robbie Shakespeare

**Robert «Robbie» Shakespeare** () er ein jamaicansk bassgitarist og plateprodusent, mest kjend som eine halvdelen av rytmeseksjonen og produsentduoen innan reggae, Sly and Robbie. Han vart rekna som ein av dei viktigaste reggae-bassistane, og er kjend for sin kreative bruk av elektroniske effektar og produksjonseffektar.

Som ein del av Sly and Robbie har Shakespeare arbeidd med ei rekkje reggaeartistar som U-Roy, Peter Tosh, Bunny Wailer, Dennis Brown, Gregory Isaacs, Sugar Minott, Augustus Pablo, Yellowman og Black Uhuru. Som produsent har han òg arbeidd utafor reggae, for artistar som Mick Jagger, Bob Dylan, Jackson Browne, Cyndi Lauper, Joe Cocker, Yoko Ono, Serge Gainsbourg og Grace Jones. Før han slo seg saman med Dunbar var han medlem i studiogruppene The Revolutionaries og The Aggrovators.

## Utvald diskografi

### Sly and Robbie-album
* *[[Rhythm Killers]]* (1987)
* *[[Friends av Sly and Robbie|Friends]]* (1998)
* *[[Rhythm Doubles]]* (2006)
* *[[Dubrising]]* (2014)

## Andre album
* Serge Gainsbourg - *[[Aux Armes et Caetera]]* (1978)
* Grace Jones – *[[Warm Leatherette]]* (1980)
* Black Uhuru – *[[Sinsemilla]]* (1980)
* Black Uhuru – *[[Red av Black Uhuru|Red]]* (1981)
* Grace Jones – *[[Nightclubbing av Grace Jones|Nightclubbing]]* (1981)
* Black Uhuru – *[[Chill Out av Black Uhuru|Chill Out]]* (1982)
* Grace Jones – *[[Living My Life av Grace Jones|Living My Life]]* (1982)
* Bob Dylan – *[[Infidels]]* (1983)
* Mick Jagger – *[[She's the Boss]]* (1985)

## Kjelder

**Denne artikkelen bygger på «[[:en:Robbie Shakespeare|Robbie Shakespeare]]» frå ,  den 3. desember 2018.* 
*** oppgav desse kjeldene:*


## Bakgrunnsstoff

*
Silketrykk

**Silketrykk** eller **serigrafi** er ein grafisk trykkemetode for bilde der trykkfargen blir overført til underlaget gjennom ein stram, finmaska duk der motivet er teikna med lakk som ein sjablong eller stensil med opne og tette parti. Teknikken kan brukast til tekstil, kermikk, glas, metall, plast og dei fleste underlag i tillegg til papir.
Omgrepet «silketrykk» viser både til teknikken og til det trykte bildet han skaper.

## Historie

Silketrykk oppstod i Aust-Asia. Den eldste attkjennelege forma oppstod i Kina under Song-dynastiet (960–1279).  Teknikken spreidde seg til naboland som Japan, og blei vidareutvikla  med nye metodar.

Silketrykk blei tatt i bruk mellom anna til reklameplakatar i USA tidleg på 1900-talet. Trykkteknikken er frameliss utbreidd i industrien og til kommersielle formål, til dømes ved reklametrykk på gjenstandar og klede. Frå 1930-talet er silketrykk også blitt nytta av kunstnarar. Teknikken blei særleg populær innan popkunst på 1960-talet. Ein kjend pop-kunstnar som brukte teknikken var Andy Warhol. På 1970-talet var teknikken mykje brukt til å laga politisk kunst, til dømes av norske Per Kleiva.

## Framgangsmåte

Silketrykk gjev jamne, kraftige fargeflatar. Metoden er eit plantrykk, det vil seia at sjølve «trykkplata» (silkeduken) er heilt plan.

Prinsippet er at ein spenner opp ein finvoven silkeduk på ei kraftig ramme. Når denne ligg på underlaget og trykkfargen blir svabra over, vil fargen trenga gjennom duken og ned på underlaget. 

For at det skal bli eit motiv i bildet, må duken tettast nokre stader slik at trykkfargen ikkje slepp gjennom. Trykkfargen slepp berre gjennom dei fine hola i vevnaden. 

Denne trykkteknikken er enkel å utføra utan kostbare maskinar. I den enkleste forma treng ein ei ramme med ein silkeduk spent på. Det finst også trykkebord der ramma kan spennast fast, og enkelt hevast og senkast over underlaget. Slike trykkebord har ofte perforert bordplate, og ei vifte (avsug) som gjer at papiret syg seg fast til bordet. Då vil det ligga stille og ikkje flytta seg, noko som er viktig dersom ein skal trykka i fleire omgangar med fleire fargar.

Ein stensilmaskin verker etter silketrykkprinsippet. Ein stensil er eit tynt ark av papir dekka med voks. Ved å skrive på han med ein skrivemaskin, eller ripe i han med ei nål, blir det opningar i voksen med same form som skrifta eller ripene. Stensilen blir spent fast over ein trommel i maskinen, som presser trykkfarge på papiret gjennom opningane.
## Kjelder

**Delar av denne artikkelen bygger på «[[:nb:Silketrykk|Silketrykk]]» frå ,  den 3. desember 2018.*  
**Delar av denne artikkelen bygger på «[[:en:Screen printing|Screen printing]]» frå ,  den 4. desember 2018.*  

## Litteratur
*  
*  
*
Waltraud Kretzschmar

**Waltraud Kretzschmar**, fødd **Hermann** og skild **Czelake**, () var ein tysk handballspelar frå Kloster Lehnin i delstaten Brandenburg. Med Aust-Tysklands landslag vart ho verdsmeister tre gongar i rad; 1971, 1975 og 1978. Gjennom fleire sesongar på 1970-talet vart Kretzschmar rekna som verdas beste handballspelar på kvinnesida.

Kretzschmar spelte på SC Leipzig frå 1964 til ho la opp i 1980. I denne perioden vart ho austtysk meister ti gongar, og ho var med om å vinne europacupen i 1966 og 1974. Dessutan lukkast ho og Leipzig vinne den europeiske cupvinnarcupen både i 1967, 1970, 1972 og 1977.

Gjennom ein periode på 15 år deltok Kretzschmar i 217 landskampar for Aust-Tyskland og skåra 727 mål. Ho var med å sikre VM-gull for det austtyske landslaget både i 1971, 1975 og 1978. I 1976 vann ho OL-sølv under Sommar-OL i Montreal, fire år seinare vart det bronsemedalje då dei olympiske sommarleikane fann stad i Moskva. 

## Kjelder
* 

**Denne artikkelen bygger på «[[:de:Waltraud Kretschmar|Waltraud Kretschmar]]» frå ,  den 3. desember 2018.*
Handball-EM 2012 for menn

**Europameisterskapen i handball 2012 for menn**, den 10. i rekka, vart avvikla i dagane frå 15. til 29. januar 2012 i Serbia. 16 land deltok i turneringa: Danmark, Frankrike, Island, Kroatia, Makedonia, Noreg, Polen, Russland, Serbia, Slovakia, Slovenia, Spania, Sverige, Tsjekkia, Tyskland og Ungarn. Noreg rauk ut etter innleiingsrunda og vart nummer 13.

### Gull, sølv og bronse
Danmark vann EM-gull for andre gong etter finalesiger 21-19 mot Serbia. Ved pause leia danskane med 9-7. Mikkel Hansen, den dominerande spelaren i finale, skåra 9 mål. Elles skår Anders Eggert 3 mål, Rasmus Lauge 2, Nikolaj Markussen 2, Hans Lindberg 2, Bo Spellerberg 1, René Toft Hansen 1 og Kasper Søndergaard 1. Niklas Landin var målvakt. Med 4 nettkjenningar vart Rajko Prodanović mestskårande for Serbia. Kroatia vann 31-27 over Spania i kampen om bronseplassen.  

## Arenaar

## Gruppespelet
### Gruppe A



---------

--------

--------

### Gruppe B



-----------

--------

--------

### Gruppe C



--------

---------

---------

### Gruppe D



---------

---------

---------

## Mellomrunden
### Gruppe I



--------

--------

--------

### Gruppe II



--------

----------

------------

## Sluttspelet
### Kamp om 5.-plass

### Semifinalar

-----------

### Bronsefinale

### EM-finalen

## Referansar

## Kjelder
Louis Braille

**Louis Braille** (utt. ; fransk punktskrift: ⠨⠇⠕⠥⠊⠎&#x2800;⠨⠃⠗⠁⠊⠇⠇⠑; norsk punktskrift: &#x2820;⠇⠕⠥⠊⠎&#x2800;&#x2820;⠃⠗⠁⠊⠇⠇⠑; ) var ein fransk lærar, kjend som oppfinnaren av punktskrifta som vert nytta av blinde. På mange språk er punktskrifta kalla *braille*, i Noreg òg kalla blindeskrift. 

## Bakgrunn
Braille var fødd i Coupvray nær Paris i Frankrike. Som treåring skadde han det venstre auga. Faren hans var skomakar, og vesle Louis ville leika med verktøyet. Medan han leikte med ein syl, bomma han på skoen og sylen trefte han i auget. Det oppstod ein infeksjon som òg spreidde seg til det høgre auga hans, og gjorde han blind. Då han skulle byrja på skulen, sette han seg bakarst i klasserommet og høyrde på undervisninga. Til trass for handikapet sitt vart han best i klassa, men måtte likevel forlate skulen, ettersom han ikkje kunne lesa eller skriva. Som tiåring fekk han eit stipend slik at han kunne byrja ved *Institution Royale des Jeunes Aveugles* (Den kongelege skulen for blind ungdom), der elevane lærte praktiske handverk (skomakar). Seinare vart han lærar på skulen.

## Blindeskrift
På skulen lærte dei blinde å kjenne att opphøgde framstillingar av vanlege visuelle bokstavar. Denne forma for blindeskrift hadde ulemper, mellom anna at brukarane ikkje kunne produsera eigne tekster sjølv, fordi dei ikkje kunne lesa det dei sjølv hadde skrive, eller kommunisera med andre blindeskriftlesarar utan hjelp frå sjåande. 

Då han var 15 år fant Braille opp eit «punktsystem» inspirert av systemet til kaptein Charles Barbier de la Serre, som vitja skulen. Han hadde med seg eit system som soldatar på den tida brukte for å kunna kommunisera med kvarandre i mørket. Systemet til Serre var basert på 12 punkt, medan systemet til Braille var bygd opp ved hjelp av berre 6 punkt. Seinare utvida Braille systemet til å inkludera matematiske og musikalske teikn.

Braille døydde av tuberkulose i 1852, og er gravlagd i Panthéon i Paris. 

## Litteratur
*Lise Männikö, *Skriften i mørket*, Omnipax 2009 
*Mats Køber og Kari Rudjord (red), *Bare røre, ikke se : Om Louis Braille, språk og skrift* 8, Akademisk publisering 2009

## Kjelder

**Denne artikkelen bygger på «[[:nb:Louis Braille|Louis Braille]]» frå ,  den 4. desember 2018.*
AZ

**AZ** kan visa til:

* Arizona, ein delstat i USA
* AZ Alkmaar, ein fotballklubb i Nederland
* rapparen AZ
OK

:*Sjå òg delstaten [[Oklahoma]] i USA.*

**OK** eller **ok** er eit ord som uttrykkjer semje, godkjenning eller aksept, at noko er i orden. Opphavleg var dette eit amerikansk-engelsk slanguttrykk, kanskje ei forkorting for *oll* eller *orl korrect*, ein skjemtande stavemåte av *all correct*.

Ordet vart teke opp i populær bruk frå midten av 1800-talet, og seinare på ei rekkje språk over heile verda.

## Referansar
Inger Pedersen

**Inger Pedersen** () er ein norsk politikar frå Flekkefjord i Vest-Agder. Ho representerte Nordland og Arbeidarpartiet på Stortinget i tida 1985-93, og var vararepresentant i perioden 1981-85.

Pedersen tok examen artium i 1955. Dei neste to åra var ho journalistlærling i avisa Nybrott i Larvik. Skuleåret 1957/58 gjekk ho på Journalistakademiet, og arbeidde så eitt år ved Flekkefjord-kontoret til avisa Sørlandet. I 1959 vart ho tilsett i avisa Fremover i Narvik, der ho var journalist i 26 år.

I Narvik engasjerte Pedersen seg i partipolitisk arbeid for Arbeidarpartiet. Ho var medlem i bystyret 1968-71 og 1983-87, siste perioden med plass i formannskapet. Frå 1968 til -77 var ho elles medlem i skulestyret, og 1968-79 med i barnehagenemnda, formann i nemnda dei siste åtte åra. Seksårsperioden 1975-81 var ho landsstyremedlem i Arbeidarpartiet og 1979-82 nestformann i Rikstrygdeverket sitt styre.

Stortingsperioden 1981-85 var Pedersen vararepresentant til Stortinget frå Nordland, og møtte ved enkelte høve. Etter stortingsvalet 1985 var ho fast stortingsrepresentant, attvald i 1989. På Stortinget var ho til 15. mai 1986 medlem i Finanskomiteen. Ho vart så flytta over i Justiskomiteen, ein komite ho leia ut tingperioden. Dei siste fire åra på Stortinget, 1989-93, var ho medlem i Kommunal- og miljøvernkomiteen.

Då Pedersen gjekk ut av Stortinget hausten 1993 fekk ho stilling som informasjonssjef i Narvik kommune, ein jobb ho hadde til ho pensjonerte seg i 1998.

## Kjelder
*Stortingsbiografi
Ole Guldal

**Ole Jensson Guldal** () var ein norsk lærar og politikar frå Røros i Sør-Trøndelag. Han representerte Arbeidarpartiet på Stortinget i perioden 1910-12.

Guldal var son til ein arbeidar på Røros-verket. Sjølv vart han seminarist frå Klæbu i 1871. Fram til 1883 var han lærar i landsokna i Røros herad, sidan tilsett ved folkeskulen på sjølve Røros. Frå 1909 var han styrar av skulen.

Guldal var medlem i heradsstyret i Røros frå 1897. I 1905 vart han vald til varaordførar i heradet. Han hadde elles fleire andre offentlege verv, og var forlikskommissær frå 1905. Hausten 1909 vart han vald til å representere einmannskrinsen Gauldal på Stortinget. Treårsbolken 1910-12 var han medlem i Lagtinget og i Gasje- og pensjonskomiteen. 

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Distriktet Gmünd

**Distriktet Gmünd** er eit administrativt distrikt (Bezirk) lengst nordvest i forbundslandet Niederösterreich i Austerrike. Distriktet dekker ei flatevidd på 787 km², med 37&nbsp;000 ibuarar (2018). Byen Gmünd er administrasjonssenter for distriktet. I nord har distriktet ei kort grense mot Morava i Tsjekkia.

## Kommuneskipnaden
Distriktet omfattar 21 kommunar, av dei 5 bykommunar og 11 såkalla 'Marktgemeide'.

* Amaliendorf-Aalfang
* Bad Großpertholz
* Brand-Nagelberg
* Eggern
* Eisgarn
* Gmünd
* Großdietmanns
* Großschönau
* Haugschlag
* Heidenreichstein
* Hirschbach
* Hoheneich
* Kirchberg am Walde
* Litschau
* Moorbad Harbach
* Reingers
* Schrems
* Sankt Martin
* Unserfrau-Altweitra
* Waldenstein
* Weitra

## Kjelder

**Denne artikkelen bygger på «[[:de:Bezirk Gmünd|Bezirk Gmünd]]» frå ,  den 4. desember 2018.*
Panthéon

**Panthéon** er ein bygning i Latinarkvarteret i Paris i Frankrike. Han blir i dag brukt som eit nasjonalt mausoleum med graver og minnesmerke for framståande franskmenn, men var opphavleg ei kyrkje.

## Kjelder


**Denne artikkelen bygger på «[[:en:Panthéon|Panthéon]]» frå ,  den 3. januar 2019.*  
 
## Bakgrunnsstoff
* 
*Panthéon i Store norske leksikon

* Panthéon - fotografi frå rundt 1900
Léon Gambetta

**Léon Gambetta** () var ein fransk politiker under den den tredje franske republikken.

## Liv og virke

### Bakgrunn
Gambetta vart fødd i Cahors i Frankrike. Han var son av ein italiensk innvandrar frå Genova, men vart fransk statsborgar i 1859, og voks opp i Cahors. I ein alder av 15 mista han synet på venstre auge i ei ulukke, og auget måtte seinare fjernast. På trass av handikappet utmerkte han seg under skulegangen, og reiste til Paris i 1857 for å studera jus.

## Kjelder

**Denne artikkelen bygger på «[[:nb:Léon Gambetta|Léon Gambetta]]» frå ,  den 4. desember 2018.*  

## Bakgrunnsstoff
*Léon Gambetta i Store norske leksikon
; Litteratur 
* Colmar von der Goltz: *Léon Gambetta und seine Armeen.* F. Schneider & Co., Berlin 1877 (Digitalisat)
* Daniel Mollenhauer: *Auf der Suche nach der »wahren Republik«.* Die französischen »radicaux« in der frühen Dritten Republik (1870–1890). (Pariser Historische Studien, 46). Bouvier, Bonn 1997, ISBN 3-416-02783-3 (Digitalisat)
NM i alpine greiner 1996

**Noregsmeisterskapen i alpine greiner 1996** fann stad i Narvik i Nordland fylke. Det var femte gongen heile, eller delar av, alpinmeisterskapen vart avvikla i Narvik.

## Menn
### Slalåm





### Storslalåm





### Utfor





## Kvinner
### Slalåm





### Storslalåm





### Utfor





## Kjelder
Fiat lux

**Fiat lux** er eit latinsk uttrykk som tyder 'det verte lys' eller 'vert lys!'. Det er ei tilpassing til latin av det greske uttrykket γενηθήτω φῶς (genēthētō phōs), som i sin tur er omsett frå det hebraiske יְהִי אוֹר (yehiy).

Utsegna eller påbodet *Bli lys!* eller *Det verte ljos!* inngår i Gud si skaping av verda, ifylgje Første Mosebok i Bibelen.

*Fiat lux* vert òg nytta som motto for fleire universitet, mellom anna:
*Cornway College (Mashonaland West i Zimbabwe) 
*The University of California (California i USA) 
*The University of Akron (Ohio i USA)
*The University of Lethbridge (Alberta i Canada)

Uttrykket *Fiat lux* har òg vorte nytta i fleire andre samanhenger i både konkret og overført tyding. Til dømes vart ein gasslykt av støypejarn som vart sett opp på Stortorvet i Oslo i 1848 kalla Fiat Lux etter ein inskripsjon på sokkelen.

## Referansar

## Bakgrunnsstoff
*Fiat i Merriam-Webster
Handball-EM 2010 for menn

**Europameisterskapen i handball 2010 for menn**, den 9. i rekka, vart avvikla i dagane frå 19. til 31. januar 2010 i Austerrike. 16 land deltok i turneringa: Austerrike, Danmark, Frankrike, Island, Kroatia, Noreg, Polen, Russland, Serbia, Slovenia, Spania, Sverige, Tsjekkia, Tyskland, Ukraina og Ungarn. Noregs lag rauk etter mellomspelet, enda på 7. plass. 

### Gull, sølv og bronse
Frankrike vann EM-gull for andre gong etter finalesiger 25-21 mot Kroatia, ved pause stod det 12-12 på måltavla. Frankrike sine mål kom frå Nikola Karabatić (6), Luc Abalo (4), Michaël Guigou (3), Daniel Narcisse (3), Cédric Sorhaindo (3), Sébastien Bosquet (2), Jérôme Fernandez (2), Guillaume Gille (1) og Guillaume Joli (1), Thierry Omeyer vakta målet. Kroatias Vedran Zrnić var finalens flittigaste målskyttar med sine 7 nettkjenningar. Island tok bronseplassen gjennom siger 29-26 over Polen.

## Gruppespelet
### Gruppe A



----------

---------

----------

### Gruppe B



--------------

--------

------------

### Gruppe C



-----------

---------

----------

### Gruppe D



----------

------------

---------

## Mellomrunden
### Gruppe I



----------

-----------

------------

### Gruppe II



-----------

----------

---------

## Sluttspelet
### Kamp om 5.-plass

### Semifinalar

---------

### Bronsefinale

### EM-finalen

## Kjelder
Tusj

**Tusj** (frå tysk, opphavleg av fransk *toucher*,  'røre ved') er ein blekktype som kan brukast til å teikna eller måla med. 
I nyare tid kan det også visa til lettflytande fargar til teiknebruk, og til ein tusjpenn som inneheld slike fargestoff.

Tusj blei opphavleg laga i Kina rundt 2500 f.Kr. Det blei laga som ei vassrik blanding av pigment, til dømes sot, med lim eller blodserum som bindemiddel. Seinare tok ein i bruk andre bindemiddel som tragant, gummi arabicum, skjellakk og anna.

## Kjelder
Canon EOS 100D

**Canon EOS 100D** er eit digitalt spegelreflekskamera lansert 21. mars 2013 av Canon. Det har ei CMOS-biletbrikke i APS-C-format med ei oppløysing på 18 megapikslar.

## Kjelder




## Bakgrunnsstoff
* Produktside
Clem Burke

**Clement Burke** () er ein USA-amerikansk musikar som er mest kjend som trommeslagar i bandet Blondie frå 1975, kort tid etter bandet vart skipa, og gjennom heile karrieren deira. 

Spelestilen hans har vore inspirert av Hal Blaine, Keith Moon, Ringo Starr og Earl Palmer.

I 1980- og 1990-åra, medan Blondie var oppløyst, spelte Burke trommer for The Romantics, Pete Townshend, Bob Dylan, Eurythmics, Dramarama, The Fleshtones, Iggy Pop, og Joan Jett, blant fleire. Han spelte òg med Chequered Past i 1983 i lag med Sex Pistols-gitaristen Steve Jones, Blondie-kollegaen Nigel Harrison, musikaren Tony Sales og songaren og skodespelaren Michael Des Barres.

I 1987 spelte han to konsertar med Ramones (under namnet «Elvis Ramone»). 

Burke vart innlemma i Rock and Roll Hall of Fame i 2006 som medlem av BLondie. 

## Kjelder

**Denne artikkelen bygger på «[[:en:Clem Burke|Clem Burke]]» frå ,  den 4. desember 2018.* 
*** oppgav desse kjeldene:*


## Bakgrunnsstoff
*Offisiell nettstad for Blondie
Vi kan-utstillingen

**Vi kan-utstillingen** vart arrangert i Oslo frå 12. mai til 18. september 1938. Utstillingsområdet var på Frognerstranda ved Frognerkilen. Arkitekt Arne Korsmo teikna utstillingsområdet og utforma paviljongane. Elles arbeidde blant anna tilhengarar av funksjonalismen som Jacob Prytz og Thor Bendz Kielland i Foreningen Nyttekunst med planlegging og iverksetting av utstillinga.

På utstillinga vart det vist nye forbruksvarer frå Oslo-bedrifter. Vidare vart planar og arbeid i Oslo kommune, med nye velferdstiltak lansert av Arbeidarpartiet presentert. Oslo stod fram som eit optimistisk bilete på det moderne samfunnet og kulturen på 1930-talet, som var prega av sterk tru på tydinga av sakleg informasjon, faglighet og objektivitet.

Utstillinga var ein del av ein breiare kampanje i mellomkrigstida med ulike «kjøp norsk»-kampanjar.

## Kjelder

* Gram, Geirr Olav: *[https://www.nb.no/items/9c423b2691d22ddc35dd4786fdfb6e04?page=21 Oslo som «det moderne» - Vi kan-utstillingen 1938].* I Byminner nr.3-2008, s. 20-37
**Denne artikkelen bygger på [[:nb:Vi kan-utstillingen]] frå Wikipedia på bokmål 26. juli 2017*

## Bakgrunnsstoff

* «Vi Kan - gå, sjå og lær»
* ''Byminner'' nr.4-2012 Temanummer i samband med utstillinga: OsloFunkis - ei utstilling om arkitektur og livsstil i Oslo 1925-1940, på Oslo Museum, avdeling Bymuseet frå 14. november 2012.
Ski-NM 1993

**Noregsmeisterskapen på ski 1993 i nordiske greiner** vart avvikla i tida 21. januar til 28. mars 1993. Meisterskapen fann stad på Lillehammer og Dombås i Oppland fylke, med unnatak for storbakkerennet i skihopping, som vart arrangert på Fluberg i Buskerud. Meisterskapen omfatta 15 øvingar, av dei 10 for menn og 5 for kvinner.

## Langrenn menn
### 10 km fristil



Dato: 23. januar
Stad: Lillehammer

### 15 km jaktstart klassisk



Dato: 24. januar
Stad: Lillehammer

### 30 km fristil



Dato: 21. januar
Stad: Lillehammer

### 50 km fristil



**Dato**: 26. mars
Stad: Dombås

### 3 x 10 km stafett



**Dato**: 28. mars
Stad: Dombås

## Langrenn kvinner
### 5 km klassisk



Dato: 23. januar
Stad: Lillehammer

### 10 km jaktstart fristil



Dato: 24. januar
Stad: Lillehammer

### 15 km fristil



Dato: 21. januar
Stad: Lillehammer

### 30 km klassisk



**Dato**: 25. mars
Stad: Dombås

### 3 x 5 km stafett



**Dato**: 28. mars
Stad: Dombås

## Kombinert



Dato: 6. februar
Stad: Lillehammer

### Krinstevling

## Hopprenn
### Normalbakke



Dato: 7. februar
Stad: Lillehammer

### Storbakke



Dato: 14. februar
Stad: Odnesbakken i Fluberg

## Kjelder
Merriam-Webster

**Merriam-Webster** er eit amerikansk selskap som gjev ut oppslagsverk. Det er særleg kjend for ordbøkene sine.

Selskapet vart grunnlagd av brørne George og Charles i 1831 under namnet G & C Merriam Co. i Springfield i Massachusetts. 
Då leksikografen Noah Webster døydde i 1843, kjøpte dei ut retten til *An American Dictionary of the English Language*. Nye og avleidde utgåver kom ut med namnet *Webster* . I 1964 vart selskapet kjøpt av forlaget bak Encyclopædia Britannica, som det no er ein del av. Det noverande namnet, Merriam-Webster, Incorporated, går attende til 1982.

På 1980-talet byrja selskapet gje ut elektroniske oppslagsverk på CD-ROM. I 1996 opna det ein nettstad der ein kunne slå opp i nokre av oppslagsverka deira.

## Kjelder
Fjernvarme

**Fjernvarme** er nemninga på eit distribusjonssystem for varme. Vatn vert oppvarma i ein fjernvarmesentral og sendt i isolerte røyr i ein lukka krins ut til bygningar i eit større område, jamvel ein heil by, der kvar bygning hentar ut varme av dette vatnet gjennom ein varmevekslar til romoppvarminga ved hjelp av ordinære radiatorar, og for oppvarming av varmt tappevatn. Vatnet som går ut frå fjernvarmesentralen er på om lag 120 ºC og har høgt trykk, så det kan ikkje nyttast beinveges i radiatorane i dei einskilde bygningane. Hjå kundane er det målarar som registrerer energiforbruket på tilsvarande vis som straummålarar gjer for elektrisk energi.

For å danne den lukka krinsen som fjernvarmenettet utgjer, går det to parallelle røyr ut frå sentralen i eit tur-retursystem. Det eine røyret er for det varme vatnet ut frå sentralen, og det andre røyret er for det same vatnet på vegen attende til sentralen etter å ha gjeve frå seg varmen i dei bygningane som er knytt til nettet.

## Føremonar og ulemper
Føremonane ved fjernvarmeanlegg er at store fyringsanlegg med meir kontinuerleg drift enn små anlegg utnyttar brensla betre og gjev lågare utslepp, at det er lågare kostnader til investeringar og drift, og at ein kan velje mellom fleire måtar å fyre anlegga på. Ved å byggje fjernvarmeanlegg som skal fyrast med hushaldningsavfall og anna søppel, vert det mindre avfall som må leggjast i deponi, altså «gå på søppelfyllinga». Såleis vert restavfall ein ressurs. Ved store fjernvarmeverk kan det dessutan vere lønsamt å kombinere fjernvarmeproduksjonen med produksjon av elektrisk energi ved hjelp av ein dampturbin som driv ein generator. Vatnet vert då varma opp til damp med ein temperatur og eit trykk som er vanlege i dampkraftverk, og etter at mykje av energien i dampen er gått med til å drive turbinen, er vatnet av lagleg temperatur til å sendast ut på fjernvarmenettet. Slike kombinasjonsverk vert kalla *kraftvarmeverk*.

Ulempene ved fjernvarme er knytt til kostnadene ved utbygging, vedlikehald og drift av røyrleidningsnettet, og til det varmetapet i vatnet som trass alt skjer på vegen frå fjernvarmesentralen til abonnentane, sjølv om røyra er godt isolerte og stort sett ligg nedgravne i grunnen.

## Kjelder
*snl.no: Fjernvarme
Anton Fig

**Anton Fig** () er ein sørafrikansk studiomusikar og trommeslagar, messt kjend for arbeidet sitt med Kiss og Ace Frehley og i husbandet til David Letterman, CBS Orchestra. Letterman kalla ofte Fig «Anton Zip» eller «Buddy Rich jr.»

Fig var medlem av bandet Spider og spelte på begge utgjevingane deira i 1980 og 1981. Fig var medlem i soloprosjektet til Ace Frehely frå Kiss, Frehley's Comet frå 1984 til 1987. Andre artistar han har arbeidd med er mellom andre Bob Dylan, Warren Zevon, B.B. King, Peter Frampton, Joan Armatrading, Cyndi Lauper, Link Wray, John Waite, Robert Gordon, Joe Bonamassa, Beth Hart og Kix.  Fig spelte òg trommer på alt utanom ein song på Kiss-albumet *[[Dynasty av Kiss|Dynasty]]* frå 1979 og kvar song på albumet *[[Unmasked av Kiss|Unmasked]]* frå 1980.

Fig var trommeslagar i det Paul Shaffer-leia husbandet til David Letterman sidan 1986. 

## Diskografi
**Med [[Andy LaVerne]]**
**[[Severe Clear av Andy LaVerne|Severe Clear]]* (1990)
**[[Standard Eyes av Andy LaVerne|Standard Eyes]]* (1990)
**Med [[Kiss]]**
**[[Ace Frehley|*Ace Frehley*]]* (1978)
**[[Dynasty av Kiss|Dynasty]]* (1979)
**[[Unmasked av Kiss|Unmasked]]* (1980)
**Med [[Ace Frehley]]**
**[[Frehley's Comet|Frehley's Comet]]* (1987)
**[[Live+1]]* (1988)
**[[Trouble Walkin']]* (1989)
**[[12 Picks]]* (1997)
**[[Anomaly av Ace Frehley|Anomaly]]* (2009)
**[[Spaceman av Ace Frehley|Spaceman]]* (2018)

## Kjelder

**Denne artikkelen bygger på «[[:en:Anton Fig|Anton Fig]]» frå ,  den 5. desember 2018.* 
*** oppgav desse kjeldene:*


## Bakgrunnsstoff
* 
*
Al Perkins

**Al Perkins** () er ein USA-amerikansk gitarist mest kjend som steelgitarist. Gitarfabrikanten Gibson kalla Perkins «den viktigaste dobro-spelaren i vertda» og byrja å lage ein signaturversjon av ein dobro i 2001.

## Tidlege år
Al Perkins vart fødd og voks opp i Texas og lærte seg å spele hawaiisk steelgitar ni år gammal. I 1950-åra vart Perkins rekna som eit vedunderbarn og spelte med regionale countryband, spelte på TV og radio, og vann fleire talentkonkurransar. Tidleg i 1960-åra byrja Perkins å spele elektrisk gitar med rockeband i Texas, og vart oppdaga av Mickey Jones og Kenny Rogers frå The First Edition. I 1966 var han i nasjonalgarden og var ferdig med militærtenesta i 1970.

## 1970-åra
I 1970 vart Perkins med i countryrockbandet Shiloh og flytta til California. Med i bandet var Don Henley og den framtidige produsenten og direktøren Jim Ed Norman. Perkins vart så leigd inn til å spele i ei ny utgåve av The Flying Burrito Brothers og spelte inn konsertalbumet *The Last of the Red Hot Burritos* i 1972. Perkins og Chris Hillman frå The Byrds, gjekk så til Stephen Stills sitt Manassas, som blanda latinamerikansk, rock, blues, country, folk og bluegrass. Han spelte òg steelgitar på The Rolling Stones-songen «Torn and Frayed» på *[[Exile on Main St.]]*

Medan Stills arbeidde med Crosby, Stills and Nash, slo Perkins og Hillman seg saman med Richie Furay (Buffalo Springfield og Poco) og J.D. Souther i Souther–Hillman–Furay Band. Perkins byrja med musikkproduksjon i midten av 1970-åra, men turnerte igjen med Michael Nesmith og McGuinn & Hillman. Som studiomusikar spelte Perkins på mange kjende album, som Eagles sitt*[[On the Border]]*.

Han vart med i det britiske bandet Ark i 1976 og spelte på albumet *The Angels Come*.

## 1980-åra
Perkins fortsette produksjonsarbeidet inn i 1980-åra og turnerte òg med Chris Hillman som ein duo, før han vart med i bandet til Dolly Parton i 1986, og turnerte og spelte inn plater med ho i fleire før han flytta til Nashville.

I Nashville skipa Perkins eit nytt prosjekt kalla The Nash Ramblers med Emmylou Harris, som han tidlegare hadde arbeidd med på dei to soloalbuma som Gram Parsons spelte inn. *Live at the Ryman album* gav Perkins den første Grammyprisen sin i 1992.

## Sidan 1990-åra
Al Perkins har halde fram å turnere og spele inn musikk. Så langt har Al Perkins spelt med mellom andre James Taylor, Bob Dylan, Tori Amos, Garth Brooks, Dwight Yoakam, Dan Fogelberg, Joe Walsh, Mike Love, Solomon Burke, Patty Loveless, Cher, Rita Coolidge, Iris DeMent, Michael Martin Murphey, Buddy Miller og Jim Lauderdale.

## Bakgrunnsstoff
* 

## Kjelder

**Denne artikkelen bygger på «[[:en:Al Perkins|Al Perkins]]» frå ,  den 5. desember 2018.* 
*** oppgav desse kjeldene:*
* 
* 
* 
*
Demetrios Poliorketes

**Demetrios Poliorketes** (337/36–283 f.Kr), var ein konge i Makedonia som levde eit krigersk liv. Namnet Poliorketes er eit tilnamn som tyder «kringsettar av byar», og vart gjeve han under ei kringsetting av Rhodos i 305 f.Kr.

Faren til Demetrios, Antigonos den einauga, var ein av generalane til Aleksander den store, og etter at Aleksander døydde, kjempa Demetrios saman med faren sin for at Aleksanderriket skulle halde fram som ei samla eining. Etter at faren vart drepen i 301, vart Demetrios først ein sjøkonge uten land. I 294 sikra han seg kongemakta i Makedonia, men vart driven vekk i 288, og døydde altså ikkje lenge etter, i 283.

Demetrios hadde han fleire born i ulike ekteskap som han hadde inngått av politiske årsaker. Sonen Antigonos vant att kongemakta i Makedonia i 276. Deretter sat Antigonideætta etter Antigonos den einauga med makta i landet fram til nederlaget mot romarane i 168.

## Kjelder
* Snl.no:  Demetrios Poliorketes
Dyrka mark

**Dyrka mark** er land brukt til jordbruk. Det kan visa til fulldyrka jord, det vil seia jord som er eller kan bli pløya, overflatedyrka jord som er rydda og jaman, eller innmarksbeite.

I nokre land er bruken av dyrka mark regulert av lovverket. Den norske jordlova seier til dømes at «Jordbruksareal skal drivast.»
Jorda kan ikkje brukast til noko anna enn jordbruk, eller brukast slik at ho ikkje blir dyrkbar meir, utan dispensasjon.

## Dyrka landareal i verda

I Noreg er rundt tre prosent av det totale landarealet dyrka mark (noko over 8 millionar dekar i 2015). I Danmark er derimot 66 prosent av landarealet dyrka mark.

Ifølgje SN-organisasjonen Food and Agriculture Organization er 1&nbsp;407 M hektar av eit totalt landareal på 4&nbsp;924 M hektar brukt til dyrking (tal frå 2013).

## Kjelder
Post scriptum

**Post skriptum** eller *PS* er latin og tyder «etterskrift» og vert brukt litterært i slutten av ei tekst der forfattaren legg til ein eller fleire forhasta setningar som eit informasjonstillegg til det som allereie er skrive, eller som ei tilleggsopplysning, uavhengig av det øvrige temaa til teksta. Som regel finn vi post skriptum i uformelle brev, lagt til etter avsenderens signatur. Same type informasjon kan òg leggjast til i bøker og essay, men då er utføring ofte meir gjennomtenkt og vert gjerne kalla etterord.

Nokre gonger vert lagt det til eit ekstra PS, det vert forkorta PPS *post post scriptum*.

## Døme
PS: Ta med godt humør!

* [...] Alle husstandar bør difor møta opp på dugnaden. Mvh. Styret

PPS: Vi håpar alle hygde seg på nabofesten!